Diari Oficial de la Generalitat Valenciana


Sumari del DOGV 9797, del 27-02-2024 (2024/1604)

RESOLUCIÓ de 6 de febrer de 2024, de la Direcció General d'Energia i Mines, que declara la pèrdua sobrevinguda de l'objecte de les sol·licituds de la mercantil Renovalia Benasal, SLU, d'autorització d'implantació en sòl no urbanitzable, autorització administrativa prèvia, autorització administrativa de construcció, i declaració, en concret, d'utilitat pública, de la central fotovoltaica FV Godelleta 5, de 49,995 MW de potència instal·lada, inclosa la seua infraestructura d'evacuació exclusiva, situada a Casinos (València), sotmesa a avaluació d'impacte ambiental ordinària. . [2024/1604]
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9797

Data del DOGV
:   27-02-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/1604


Data del document
:   06-02-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Descriptors 

:   * Conselleria d'Innovació, Indústria, Comerç i Turisme

RESOLUCIÓ de 6 de febrer de 2024, de la Direcció General d'Energia i Mines, que declara la pèrdua sobrevinguda de l'objecte de les sol·licituds de la mercantil Renovalia Benasal, SLU, d'autorització d'implantació en sòl no urbanitzable, autorització administrativa prèvia, autorització administrativa de construcció, i declaració, en concret, d'utilitat pública, de la central fotovoltaica FV Godelleta 5, de 49,995 MW de potència instal·lada, inclosa la seua infraestructura d'evacuació exclusiva, situada a Casinos (València), sotmesa a avaluació d'impacte ambiental ordinària. [Exp.: ATALFE/2020/134]. [2024/1604]  
Antecedents  
Primer. Renovalia Benasal, SLU, a través de representant degudament acreditat, va presentar instància davant el registre telemàtic de la Generalitat Valenciana amb data 06.12.2020 en la qual sol·licita autorització d'implantació en sòl no urbanitzable, autorització administrativa prèvia, autorització administrativa de construcció i declaració, en concret, d'utilitat pública, pel procediment integrat d'autorització de centrals fotovoltaiques que s'emplacen sobre sòl no urbanitzable, establit en el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica (d'ara en avant, Decret llei 14/2020), per a la instal·lació d'una central fotovoltaica que inclou la seua infraestructura d'evacuació exclusiva, denominada FV Godelleta 5, els grups generadors de la qual se situen en el terme municipal de Casinos (València).  
  
  
Sol·licitant: Renovalia Benasal, SLU (NIF: M47183471).  
Potència instal·lada (article 3 i DA onzena de l'RD 413/2014, segons definició vigent actualment): 49,995 MW.  
Denominació instal·lació: FV Godelleta 5.  
Tecnologia: fotovoltaica.  
Municipis (província): Casinos (València).  
Emplaçament:  
Grups generadors: polígon 20 - parcel·les 2, 3, 4, 5, 6, 7, 10, 11, 12, 13, 14, 15, 16, 17, 18, 19, 20, 22, 23, 24, 27, 28, 29, 30, 31, 32, 33, 34, 35, 36, 37, 38, 39, 40, 41, 42, 43, 44, 45, 46, 47, 48, 49, 50, 51, 52, 54, 58, 59, 60, 61, 62, 63, 64, 65, 66, 67, 68, 69, 70, 71, 72, 73, 74, 75, 76, 77, 82, 103, 104, 105, 106, 107, 108, 109, 110, 111, 114, 118, 119, 120, 121, 184, 185, 186, 187, 188, 189, 251, 252, 255, 256, 9006, 9007 i 9009 del terme municipal de Casinos (València).  
Infraestructura d'evacuació (línies subterrànies de 30 kV fins a la subestació elevadora Llíria 132/30 kV): polígon 20 - parcel·les 11, 12, 14, 15, 16, 18, 19, 20, 21, 22, 23, 27, 35, 36, 37, 39, 42, 44, 45, 46, 47, 48, 49, 50, 51, 52, 54, 59, 62, 70, 73, 74, 103, 104, 105, 106, 107, 108, 109, 110, 118 i 119 del terme municipal de Casinos (València).  
Xarxa a la qual es connecta: xarxa de transport, ST Godelleta 400 kV, de titularitat de Red Eléctrica de España, SAU (REE).  
Data del permís d'accés: 25.06.2020 (segons art. 1.1.b del Reial decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica).  
La sol·licitud inclou la infraestructura d'evacuació exclusiva d'esta central. La resta de l'evacuació compartida fins a la connexió en l'ST Godelleta 400 kV de REE, i que no és objecte d'este expedient, consistix en:  
Subestació elevadora Llíria 132/30 kV, compartida amb les centrals FV Godelleta 4, FV Godelleta 5, FV Godelleta 9, FV Godelleta 11 i FV Godelleta 13, així com la línia de 132 kV fins a la subestació Casinos 132 kV, subestació Casinos 132 kV, així com la línia de 132 kV fins a la subestació Chiva 400/132 kV, totes dos compartides amb les centrals denominades FV Godelleta des de la número 4 a la 18,  
la subestació Chiva 400/132 kV que també és compartida amb les centrals denominades Godelleta 1,2,3 i 19 (és a dir, compartida per 19 instal·lacions). En esta subestació s'eleva la tensió a 400 kV i es connecta finalment a la xarxa de transport per mitjà d'una línia aèria d'alta tensió de 400 kV de més de 15 km de longitud.  
Segon. Consta acord d'admissió a tràmit, de data 20.01.2021, del Servici Territorial d'Indústria, Energia i Mines de València, de la sol·licitud d'autorització administrativa prèvia, únicament als efectes de l'estipulat en l'article 1 del Reial decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica (RDL 23/2020, d'ara en avant), amb eficàcia retroactiva des del dia 24.12.2020 inclusivament.  
  
Tercer. En dates 17.11.2021, 01.07.2022, 21.07.2022, 05.09.2022 i 21.09.2022 la mercantil aporta nova documentació per modificació de la instal·lació admesa a tràmit, i resulta la ubicació següent:  
  
Potència a instal·lar 49,995 MW.  
Grups generadors: polígon 20, parcel·les: 73, 75, 76, 78, 79, 80, 81, 82, 83, 85, 86, 87, 88, 89, 90, 91, 92, 93, 94, 95, 96, 97, 98, 100, 101, 102, 103, 104, 109, 110, 111, 113, 114, 115, 116, 117, 118, 119, 120, 121, 122, 123, 124, 125, 126, 128, 129, 130, 131, 132, 133, 135, 136, 148, 149, 150, 151, 152, 153, 154, 155, 158, 159, 160, 161, 162, 163, 165, 166, 167, 170, 171, 176, 251, 252, 254, 255, 256, 257, 9006, 9008, 9009 i 9012; polígon 21 parcel·les: 196, 197, 198, 199, 200, 201, 202, 205, 206, 207 i 9008, del terme municipal de Casinos (València).  
Infraestructura d'evacuació (línies subterrànies de 30 kV fins a la subestació elevadora Llíria 132/30 kV): polígon 20 - parcel·les: 78, 79, 80, 81, 83, 85, 86, 87, 88, 89, 90, 91, 93, 94, 104, 110, 111, 113, 114, 115, 118, 119, 120, 124, 125, 129, 130, 148, 153, 154, 160, 162, 163, 166, 167, 168, 170, 171, 252, 255, 256, 257, 9006, 9009, 9012 i 9013 i polígon 21 - parcel·les: 201, 202, 205, 207, 9006, 9009 del terme municipal de Casinos (València).  
  
Quart. Les sol·licituds, juntament amb la documentació presentada, van ser objecte d'informació pública durant el termini de trenta (30) dies, als efectes previstos en l'article 23 del Decret llei 14/2020, en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, en l'article 36 de la Llei 21/2013, de 9 de desembre, d'avaluació ambiental, així com en els articles 20 i 31 del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental, en els mitjans següents:  
  
El Diari Oficial de la Generalitat Valenciana de data 11.11.2022, (DOGV 9468).  
El Butlletí Oficial de la Província de València de data 15.11.2022, (BOP núm. 219).  
Així mateix, s'ha posat la documentació a la disposició del públic en general en la seu electrònica de la Generalitat, en el lloc web https://cindi.gva.es/es/web/energia/informacion-publica (en castellà) i https://cindi.gva.es/va/web/energia/informacion-publica (en valencià), així com va ser remés per a l'exposició al públic en els taulers d'anuncis dels ajuntaments corresponents.  
Com a resultat del tràmit d'informació pública es van rebre 298 al·legacions de particulars oposant-se per diferents motius a la central fotovoltaica, així com al·legacions per part de l'Ajuntament de Casinos; Comunitat de Regants de Casinos; Corporación F. Turia, SA.  
  
Quint. L'expedient va ser sotmés al tràmit corresponent de consultes a les administracions públiques, organismes i empreses de servici públic o de servicis d'interés econòmic general afectades pel projecte, d'acord amb les previsions dels articles 24 i 25 del Decret llei 14/2020, de 7 d'agost, del Consell de la Generalitat.  
De la consulta a l'òrgan competent en matèria d'ordenació del territori i paisatge, a fi de recaptar el seu informe, preceptiu i vinculant per a les autoritzacions administratives prèvies i de construcció requerides per la legislació del sector elèctric, d'una banda es rep informe favorable condicionat del Servici de Gestió Territorial, mentres que d'altra banda, en data 14.12.2022 s'emet informe del Servici d'Infraestructura Verda i Paisatge que conclou que la planta fotovoltaica no complix diversos dels criteris vinculats al paisatge i a la infraestructura verda, en conseqüència, no es considera adequada la localització triada per a la planta fotovoltaica, per la qual cosa s'informa desfavorablement el que s'ha sol·licitat. Respecte de les al·legacions presentades pel promotor en resposta al primer informe, en data 24.01.2023, s'emet segon informe del Servici d'Infraestructura Verda i Paisatge, en el qual es reitera que la planta fotovoltaica no complix diversos dels criteris vinculats al paisatge i a la infraestructura verda, en conseqüència, no es considera adequada la localització triada per a la planta fotovoltaica, per la qual cosa s'informa desfavorablement el que s'ha sol·licitat i assenyala que, d'acord amb el que s'establix en l'apartat 3.7 d'esta instrucció, este informe posa fi a la intervenció de la direcció general competent en matèria d'infraestructura verda i paisatge.  
  
Sext. El 26.01.2023 va ser remés l'expedient per a pronunciament ambiental a la Direcció General de Qualitat i Educació Ambiental.  
  
El 09.03.2023 emet la Direcció General de Qualitat i Educació Ambiental, resolució de terminació de l'expedient ambiental a causa del referit informe desfavorable del Servici d'Infraestructura Verda i Paisatge, declarant produïda la pèrdua sobrevinguda de l'objecte del procediment avaluació d'impacte ambiental referenciat i, en conseqüència, acordar l'arxivament de l'expedient administratiu.  
  
Sèptim. Red Eléctrica de España, SAU, comunica a Renovalia Benasal, SLU, mitjançant carta datada el 15.03.2023, la caducitat automàtica del permís d'accés i connexió a la xarxa de transport per no acreditació de la fita administrativa 2a establida en l'RDL 23/2020 (codi DDS.DAR.23\_1365).  
Renovalia Benasal, SLU, no va acreditar davant el gestor de la xarxa de transport el compliment de la fita de l'obtenció de la declaració d'impacte ambiental favorable dins del termini i en la forma corresponent en els trenta-un (31) mesos des de l'entrada en vigor d'este RDL 23/2020 i va suposar este fet la caducitat automàtica del permís d'accés i connexió de la instal·lació FV Godelleta 5.  
  
Octau. El Servici Territorial d'Indústria, Energia i Mines de València, mitjançant escrit de data 14.04.2023 (el qual va ser posat a la disposició de la mercantil el mateix dia) trasllada a Renovalia Benasal, SLU, la caducitat automàtica del permís d'accés i connexió i se li concedix tràmit d'audiència previ a la redacció de la proposta de resolució per la qual es declara la desaparició sobrevinguda de l'objecte del procediment de les sol·licituds d'autorització d'implantació en sòl no urbanitzable, autorització administrativa prèvia, autorització de construcció i declaració, en concret, d'utilitat pública de la instal·lació de producció d'energia elèctrica de l'expedient ATALFE/2020/134.  
  
Consta en l'expedient justificant d'incompareixença electrònica a esta notificació.  
  
Nové. El 25.10.2023, la Direcció General d'Energia i Mines sol·licita a la Comissió Nacional dels Mercats i la Competència (CNMC) informació sobre si s'ha presentat davant eixe organisme un conflicte d'accés al nus Godelleta 400 kV per la cancel·lació automàtica del permís d'accés i connexió de l'expedient ATALFE/2020/134 de Renovalia Benasal, SLU, sobre una central solar fotovoltaica situada a Casinos (València), denominada FV Godelleta 5.  
El 18.12.2023 es rep contestació de la CNMC informant que no consta en esta comissió la presentació d'un conflicte d'accés a la xarxa per part de la societat Renovalia Benasal, SLU, en relació amb la caducitat del permís d'accés i connexió de la instal·lació fotovoltaica Godelleta 5.  
  
  
Desé. El 09.01.2024, Renovalia Benasal, SLU, sol·licita de la devolució de la garantia depositada per a la tramitació de la sol·licitud d'accés a la xarxa de transport d'instal·lacions de producció, motivada pels informes desfavorables.  
  
Consta en l'expedient proposat de resolució del Servici Territorial d'Indústria, Energia i Mines de València, òrgan encarregat de la instrucció de l'expedient. A la vista d'esta, els informes que consten en l'expedient i atesa la regulació aplicable, la Subdirecció General d'Energia i Mines adscrita a este centre directiu ha elevat proposta de resolució en els termes que s'arrepleguen en esta.  
  
Fonaments de dret  
Primer. La instrucció i resolució del present procediment administratiu correspon a la Generalitat Valenciana, en estar la instal·lació elèctrica objecte d'este radicada íntegrament en territori de la Comunitat Valenciana, i no estar enquadrada en les establides en l'article 3.13 de la Llei 24/2013, de 26 de desembre, del sector elèctric, que són competència de l'Administració General de l'Estat.  
Segon. D'acord amb el que es disposa en l'article 4.1 a) del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, segons el Decret 226/2023, de 19 de desembre, del Consell, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme, correspon a esta direcció general la resolució d'este procediment.  
  
Tercer. D'acord amb l'incís a) de l'article 3 del Decret 88/2005, de 29 d'abril, la instal·lació està classificada dins del grup primer.  
  
Quart. Conforme a l'article 53.1 de la Llei 24/2013, de 26 de desembre, del sector elèctric i l'article 7 del Decret 88/2005, de 29 d'abril, la construcció de les instal·lacions de producció d'energia elèctrica requerix autorització administrativa prèvia i autorització administrativa de construcció, havent d'efectuar-se la seua tramitació i resolució de manera conjunta.  
Quint. Segons establix l'article 7, del capítol I, del títol III, Règim jurídic i procediment d'autorització de centrals fotovoltaiques i parcs eòlics del Decret llei 14/2020, este títol és aplicable als projectes de centrals fotovoltaiques i parcs eòlics l'autorització dels quals corresponga als òrgans competents de la Generalitat i queden excloses de la seua aplicació les centrals fotovoltaiques i els parcs eòlics d'aprofitament supraautonòmic, bé perquè la seua potència instal·lada siga superior a 50 MW o perquè excedisquen del territori de la Comunitat Valenciana.  
  
Sext. Segons establixen els paràgrafs 3.b) i 3.g) de l'article 8 del Decret llei 14/2020, les centrals fotovoltaiques se situaran en emplaçaments compatibles amb el planejament territorial i urbanístic que reunisquen les condicions idònies des del punt de vista energètic, ambiental, territorial i paisatgístic, així com de protecció del patrimoni cultural, històric i arqueològic.  
Sèptim. Segons l'article 2 (i) i 25 del Decret llei 14/2020, l'informe en matèria d'ordenació del territori i paisatge és previ i preceptiu i haurà de ser favorable a l'efecte de poder atorgar l'autorització d'implantació en sòl no urbanitzable de la instal·lació, excepte en els supòsits en els quals la citada autorització no es requerisca d'acord amb la legislació d'ordenació del territori, urbanística i del paisatge. Així mateix, segons l'article 2 (j), l'informe en matèria d'ordenació del territori i paisatge té caràcter previ, preceptiu i vinculant per a les autoritzacions administratives prèvies i de construcció requerides per la legislació del sector elèctric.  
Octau. De conformitat amb l'article 7 de la Llei 21/2013, de 9 de desembre, d'avaluació ambiental, està subjecte a avaluació d'impacte ambiental ordinària, conforme al que es preveu en la secció primera del capítol II d'esta Llei 21/2013. Segons l'article 41 de la Llei 21/2013, la declaració d'impacte ambiental tindrà la naturalesa d'informe preceptiu i determinant, que conclourà sobre els efectes significatius del projecte en el medi ambient.  
Nové. Segons l'article 1 del Reial decret llei 23/2020, els titulars dels permisos d'accés per a instal·lacions de generació d'energia elèctrica hauran d'acreditar l'obtenció de la declaració d'impacte ambiental favorable en un termini no superior a 31 mesos computat des de la data de concessió del permís d'accés, o des del 25.06.2020 si el permís d'accés es va obtindre amb posterioritat al 31.12.2017 i abans de l'entrada en vigor d'este reial decret llei, com és el cas. La no acreditació davant el gestor de la xarxa del compliment d'esta fita administrativa dins del termini i en la forma corresponent suposarà la caducitat automàtica dels permisos d'accés i, si és el cas, d'accés i connexió concedits i l'execució immediata per l'òrgan competent per a l'emissió de les autoritzacions administratives de les garanties econòmiques presentades per a la tramitació de la sol·licitud d'accés a les xarxes de transport i distribució.  
  
Desé. D'acord amb l'article 21 de la Llei 39/2015, d'1 d'octubre, del procediment administratiu comú de les administracions públiques, l'administració està obligada a dictar resolució expressa i a notificar-la en tots els procediments qualsevol que siga la seua forma d'iniciació. Este mateix article disposa que en el cas de desaparició sobrevinguda de l'objecte del procediment, la resolució consistirà en la declaració de la circumstància que concórrega en cada cas, amb indicació dels fets produïts i les normes aplicables.  
Segons consta acreditat, s'ha emés carta de caducitat del permís d'accés i connexió per part del gestor de la xarxa de transport REE, per incompliment de la fita administrativa 2a segons el Reial decret llei 23/2020, la qual cosa impedix legalment l'autorització d'esta instal·lació. Esta circumstància determina, en conseqüència, la pèrdua sobrevinguda de l'objecte del procediment seguit per a l'autorització administrativa prèvia i autorització administrativa de construcció, en virtut de l'article 36.2 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus que indica:  
«Per a l'obtenció de l'autorització de la instal·lació, serà un requisit previ indispensable l'obtenció dels permisos d'accés i connexió a les xarxes de transport o distribució corresponents per la totalitat de la potència de la instal·lació.»  
Onzé. Respecte a les al·legacions que s'indiquen en l'apartat quart de l'apartat «Antecedents d'esta resolució», es considera que estes perden la seua virtualitat mentres s'oposaven, per diferents motius, a la instal·lació de la planta fotovoltaica en la localització prevista, fet que finalment es resol amb la resolució, per la qual cosa no és necessari entrar en el fons de cadascuna d'estes, i en nom de l'aplicació, entre altres, dels principis generals de racionalització i agilitat dels procediments administratius establits en l'article 3 Llei 40/2015, d'1 d'octubre, de règim jurídic del sector públic.  
Vist l'exposat i els preceptes legals citats i altres disposicions d'aplicació, esta Direcció General d'Energia i Mines, resol:  
  
Primer  
Declarar la pèrdua sobrevinguda de l'objecte de les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció i la declaració, en concret, d'utilitat pública, per a la central fotovoltaica denominada FV Godelleta 5, de 49,995 MW de potència instal·lada, promoguda per Renovalia Benasal, SLU, que inclou la seua infraestructura d'evacuació exclusiva, sotmesa a avaluació d'impacte ambiental ordinària, a conseqüència de la caducitat dels permisos d'accés i connexió a la xarxa de transport de la instal·lació, per la no-acreditació dins del termini i en la forma corresponent de la fita administrativa d'obtenció de la declaració d'impacte ambiental favorable establit en l'article 1.b 2n de l'RDL 23/2020, i en virtut de l'article 36.2 del Reial decret 413/2014, de 6 de juny.  
  
  
Segon  
De conformitat amb el que es disposa en l'article 31 del Decret llei 14/2020, ordenar:  
La publicació d'esta resolució en el Diari Oficial de la Generalitat Valenciana i en el Butlletí Oficial de la Província de València.  
La publicació en el lloc d'internet de la Conselleria d'Innovació, Indústria, Comerç i Turisme, en l'apartat d'Energia (https://cindi.gva.es/es/web/energia/instal-lacions-autoritzades).  
La notificació d'esta resolució a la mercantil Renovalia Benasal, i a totes les administracions públiques o organismes i empreses de servicis públics o servicis d'interés general que han intervingut, o han hagut d'intervindre, en el procediment d'autorització, les que han emés, o degueren emetre, condicionat tècnic al projecte d'execució, a les persones titulars de béns i drets afectats, així com a la resta d'interessats en l'expedient.  
La notificació a l'òrgan ambiental als efectes previstos en legislació d'avaluació ambiental, així com a l'òrgan competent en ordenació del territori i paisatge.  
Contra esta resolució, que no posa fi a la via administrativa, cap recurs d'alçada davant la Secretaria Autonòmica d'Indústria, Comerç i Consum en el termini d'un mes, comptat a partir de l'endemà d'aquell en què tinga lloc la notificació d'esta, de conformitat amb el que es disposa en els articles 121 i 122 de la Llei 39/2015, d'1 d'octubre, del règim jurídic de les administracions públiques i del procediment administratiu comú.  
  
València, 6 de febrer de 2024.- El director general d'Energia i Mines: Manuel Argüelles Linares.